এই সিনেমার অন্যতম আকর্ষন হচ্ছে-দৃশ্যায়ন। অনেক নামী পরিচালকের ক্যামেরাতেও এতো রকম ভিন্ন এংগেলে একটি দৃশ্যকে উপস্থাপন করা হয়নি। আয়নাবাজিতে প্রতিটি দৃশ্য বিভিন্ন এঙ্গেলে দেখানো হয়েছে যা সত্যি দৃষ্টিনন্দন। বাড়ির সামনে এসে হোন্ডা থামানোর দৃশ্যটা নেওয়া হয়েছে একটি দেওয়ালের উপর থেকে ।সাধারনতো আমরা সোজা ভাবেই সব কিছু দেখতে পছন্দ করি, কিন্তু দেখার এই অভিনব কায়দা আসলেও খুব ভালো লেগেছে। চির চেনা ঢাকা শহরকে মনে হয়েছে আবার নতুন ভাবে দেখছি। ড্রোন ক্যামেরার ব্যবহারে দুর্দান্ত লং শট, আসামী বদল (যদিও অবিশ্বাস্য ), খোলা ছাদের দৃশ্য (ওয়াড শট), ঝুম বৃষ্টিতে চঞ্চলের কান্না, জমজমাট বাজার তুলে ধরা, চঞ্চলের সাজ-সজ্জার ক্লোজশট, সব কিছুতেই পাকা হাতের ছাপ পাওয়া যায়।